Rob Jetten

**Rob Arnoldus Adrianus Jetten** (; ada 25 Mach 1987) nya kaban politik Belanda ke nyadi ketuai Democrats 66 (D66) kenyau Ogos 2023 lalu nyadi kaban Diwan Pengari Rayat kenyau ari bulan Disember 2023. Iya sebedau tu kala mangku pengawa nyadi Menteri Polisi IKlimat enggau Energi ari taun 2022 ngagai 2024 sereta nyadi Sapit Keterubah Menteri Besai Belanda ari bulan Januari ngagai Julai 2024, kededua dalam kabinet keempat Rutte.

Berindik pengeruntuh kabinet Dick Schoof kena Jun 2025, parti Jetten menang ba pengawa bepilih besai ke nangkanka nya enggau bida ke mit amat kena 29 Oktober 2025, lalu ngengkahka iya ba penuduk ke pemadu manah dikena numbuhka perintah.

## Pengidup tumu enggau pelajar
Rob Arnoldus Adrianus Jetten ada kena 25 Mach 1987 di Veghel, Brabant Utara, Belanda, lalu besai di Uden. Jetten belajar ba sekula sekondari ba Kolej Udens entara taun 1999 enggau 2005. Iya udah nya belajar di Universiti Radboud entara taun 2005 enggau 2011, ke alai iya bulih BA enggau MA, kededua dalam pengawa ngatur mensia mayuh. Pengudah timpuh nyadi pelatih ngatur pengawa ba piak bekuasa tren Belanda ProRail, iya terus gawa dia nyadi penyanding penemu sereta nyadi menijar bekal pelilih menua ungkup timur laut Belanda.

## Pengawa politik
Jetten ngepunka pengawa politik iya nyadi penyanding penemu polisi ungkup sitak D66 dalam Senat Jeneral Negeri enggau nyadi chairman Demokrat Biak. Kelimpah ari nya, entara taun 2010 enggau 2017, iya kala nyadi kaban kunsil mengeri Nijmegen. Dalam pengawa bepilih besai Belanda 2017, iya dipilih nyadi kaban Dewan Pengari Rayat. Jetten udah nya nyadi pengari parti iya ba pekara klimat, energi enggau gis, tren, pengawa ngemaru demokrasi enggau pekara ekonomi.

Kena 9 October 2018, Jetten dipilih nyadi ketuai parlimen baru D66 ba Dewan Perwakilan Rakyat, nganti Alexander Pechtold. Tu enda terus ngasuh iya nyadi ketuai parti baru laban ketuai baru nya pengujung iya deka dipilih ba pengawa bepilih ketuai Demokrat 66 taun 2020. Lebuh beumur 31 taun, Jetten nyadi ketuai parlimen D66 ke pemadu biak. Pengudah iya dipilih, Jetten napi kritik ba media Belanda ketegal umur iya ke agi biak.

Lebuh kabinet Rutte keempat ngangkat sumpah kena 10 Januari 2022, Jetten nyadi Menteri Polisi Klimat enggau Energi. Nengah iring iya, perintah Belanda madahka perambu ba taun 2022 deka beranakka puku 750 juta euro ($789 juta) nyentuk ngagai taun 2031 ngambika operator rangkaian gis menua nya Gasunie ngemansangka rangkaian pengangkut hidrogen nasional.

Kena 14 Julai 2023, Jetten madahka diri deka nyadi Ketuai D66 ke nangkanka nya. Iya nganti Sigrid Kaag sepengudah iya madahka diri enda nguluka D66 masuk pengawa bepilih besai 2023, ketegal empas ari "pemenchi, penangi enggau ancaman" ti diterima iya ngagai sida sebilik. Jetten pulai baru ngagai Dewan Pengari Rayat nyadi ketuai parlimen pengudah pengawa bepilih. Berindik ari Kaag ngelengka pangku pengawa berengkah 8 Januari 2024 dikena ngisi pangku pengawa ba Gerempung Bansa Beserakup, Jetten ngambi pangku pengawa iya nyadi Sapit Menteri Besai, lalu iya mangku pengawa nyadi pemangku Menteri Wang pengelama empat hari. Taja pia, pengawa iya ke kedua-dua nya dalam praktikal diberi ngagai Sekretari Pekara Wang Menua Marnix van Rij.

Penggal Jetten nyadi menteri tembu kena 2 Julai 2024, lebuh kabinet Schoof ngangkat sumpah. Lebuh kabinet nya mantaika bajet 2025 ti nyengkaum €2 billion dalam pengawa ngurangka pelajar, Jetten numbuhka nama diri empu “gempung ti enda kudus” enggau parti penyakal tengah enggau konservatif. Parti gempung begunaka sukung tambah ba Senat, tang D66 narit diri ari pengawa berunding ba pun bulan Disember 2024, seminggu sebedau sempekat dijapai dikena nginsil €750 juta ari pengawa ngurangka nya. Maya Rusia nyerang Ukraine, iya ngelalau ngambika belanja pengetan pengelikun menua Belanda niki ari 2% ngagai 3% ari produk domestik kasar, pechaya Eropah enda ulih agi bepanggai ba Amerika Serikat ungkup pengelikun iya berindik ari pengawa nyiri presiden AS kedua kali Donald Trump dalam taun 2025.

Dalam pengawa bepilih besai Belanda 2025, Parti Democrats 66 (D66) Jetten enggau populis sayap kanan PVV ngujungka begulai nyadi parti pemadu besai, tiap parti menang 26 penuduk dalam Dewan. D66 ngasaika pemutus pemadu manah sida ba pengawa bepilih besai.

## Pengidup kediri empu
Jetten nya homoseksual. Iya madahka diri deka betunang enggau pemain hoki padang Argentina Nicolás Keenan ba Nobember 2024, pengudah seduai iya begulai pengelama tiga taun.

## Sejarah pengawa bepilih

## Basa
* : Regang Besai Perintah Merit Sivil (9 April 2024)

## Kereban sanding

## Laman web ke bukai

* Rob Jetten at Parlement.com 
* Rop Jetten at Tweede Kamer der Staten-Generaal